הסנאטור מארק וורנר מווירג'יניה הוא יושב ראש הוועדה מאז 2021
**ועדת המודיעין של הסנאט של ארצות הברית** (באנגלית: **United States Senate Select Committee on Intelligence**; מכונה לעיתים "**ועדת המודיעין**" בלבד או **SSCI** בראשי תיבות) היא ועדה של הסנאט של ארצות הברית האמונה לפקח על קהילת המודיעין האמריקאית — שבתוכה הלשכות והארגונים של הממשלה הפדרלית של ארצות הברית המספקות מידע ופרשנויות למנהיגי הקונגרס והקבינט בארצות הברית. הוועדה נוסדה בשנת 1976 בימי הקונגרס ה-94 של ארצות הברית. הוועדה מתכנסת בבניין המשרדים של הסנאט הארט.

תפקידי הוועדה
-------------

הוועדה היא ועדה "נבחרת" (select), בכך שהחברות בה היא זמנית, והיא עוברת בין חברי הוועדה. בוועדה חברים 15 סנאטורים - שמונה מן המושבים בוועדה שמורים לשני נציגים מהרוב ומהמיעוט בסנאט מוועדות ההקצבות, הכוחות המזוינים, החוץ והמשפט. מבין שבעת המושבים הנותרים, ארבעה הם חברים מטעם הרוב, ושלושה הם חברים מטעם המיעוט. בנוסף, מנהיג הרוב ומנהיג המיעוט הם חברים בוועדה מכורח תפקידם (Ex officio member) אך אינם בעלי זכות הצבעה. כמו כן, יו"ר ועדת הכוחות המזוינים והחבר הבכיר בה חברים גם הם בוועדה מכורח תפקידם ללא זכות הצבעה.

במסגרת תפקידה, מבצעת הוועדה סקירה שנתית של תקציב המודיעין שהוגש בידי נשיא ארצות הברית, ומכינה חקיקה המאשרת את ההקצבות לסוכנויות ולמחלקות האזרחיות והצבאיות השונות שמרכיבות את קהילת המודיעין. ארגונים אלה כוללים את משרד ראש המודיעין הלאומי, סוכנות הביון המרכזית, סוכנות הביון של משרד ההגנה האמריקני, הסוכנות לביטחון לאומי, הסוכנות למודיעין חזותי וגאוגרפי, משרד הסיור הלאומי, וכן את זרועות הביון והמודיעים של מחלקת המדינה, לשכת החקירות הפדרלית, מחלקת האוצר ומחלקת האנרגיה של ארצות הברית.

הוועדה מגישה המלצות לוועדת הכוחות המזוינים של הסנאט בנוגע להרשאות לזרועות הביון והמודיעין של מרכיבי הכוחות המזוינים של ארצות הברית - חיל הנחתים, צבא ארצות הברית, חיל האוויר וצי ארצות הברית. הוועדה עורכת גם חקירות תקופתיות, ביקורות ובדיקות של פעילויות מודיעין ותוכניות ביון.

היסטוריה
--------

ועדת צ'רץ', בראשות הסנאטור פרנק צ'רץ' מאיידהו, הוקמה ב-1975 במטרה לחקור התעללויות בעת חקירות מצד סוכנות הביון המרכזית, לשכת החקירות הפדרלית, הסוכנות לביטחון לאומי ושירות הכנסות הפנים. שנה לאחר מכן, ב-1976, הוקמה באורח רשמי ועדת המודיעין של הסנאט ובראשה ישב הסנאטור דניאל אינווי מהוואי. ב-9 ביולי 2004 פרסמה הוועדה את "דו"ח ועדת המודיעין להערכות המודיעין של קהילת המודיעים האמריקאית טרם המלחמה בעיראק", וב-5 ביוני 2008 היא פרסמה את החלק השני של הדו"ח.

בשנת 2013 ומעבר לכך, קיבלה הוועדה תשומת לב מחודשת בעקבות הדלפות תוכניות המעקב של הסוכנות לביטחון לאומי בידי אדוארד סנודן. הסנאטורית דיאן פיינשטיין וועדת המודיעין חקרו את הנושא שהעלה מספר סוגיות שנויות במחלוקת: נודע כי הסוכנות לביטחון לאומי עוקבת אחר מיקומם של אזרחי ארצות הברית באמצעות הטלפון הסלולרי. החל מ-2017, הוועדה בוחנת את התערבות רוסיה בבחירות לנשיאות ארצות הברית ב-2016, קשרים פליליים אפשריים בין ממשלת רוסיה לבין הקמפיין הנשיאותי של דונלד טראמפ וביטחון תהליכי הבחירות בארצות הברית.

יושבי ראש הוועדה
----------------

שימוע בוועדת המודיעין, ינואר 2012. מימין לשמאל: ראש ה-CIA דייוויד פטראוס, ראש המודיעין הלאומי ג'יימס קלאפר, וראש ה-FBI רוברט מולר.

יושבי ראש ועדת המודיעין| יו"ר | מפלגה | מדינה | שנות כהונה |
| --- | --- | --- | --- |
| דניאל אינווי |  המפלגה הדמוקרטית | הוואיהוואי הוואי | 1976–1979 |
| בירץ' ביי |  המפלגה הדמוקרטית | אינדיאנהאינדיאנה אינדיאנה | 1979–1981 |
| בארי גולדווטר |  המפלגה הרפובליקנית | אריזונהאריזונה אריזונה | 1981–1985 |
| דייוויד דורנברגר |  המפלגה הרפובליקנית | מינסוטהמינסוטה מינסוטה | 1985–1987 |
| דייוויד בורן |  המפלגה הדמוקרטית | אוקלהומהאוקלהומה אוקלהומה | 1987–1993 |
| דניס דיקונסיני |  המפלגה הדמוקרטית | אריזונהאריזונה אריזונה | 1993–1995 |
| ארלן ספקטר |  המפלגה הרפובליקנית | פנסילבניהפנסילבניה פנסילבניה | 1995–1997 |
| ריצ'רד שלבי |  המפלגה הרפובליקנית | אלבמהאלבמה אלבמה | 1997–2001 |
| בוב גרהאם |  המפלגה הדמוקרטית | פלורידהפלורידה פלורידה | 2001 |
| ריצ'רד שלבי |  המפלגה הרפובליקנית | אלבמהאלבמה אלבמה | 2001 |
| בוב גרהאם |  המפלגה הדמוקרטית | פלורידהפלורידה פלורידה | 2001–2003 |
| פט רוברטס |  המפלגה הרפובליקנית | קנזסקנזס קנזס | 2003–2007 |
| ג'יי רוקפלר |  המפלגה הדמוקרטית | וירג'יניה המערביתוירג'יניה המערבית וירג'יניה המערבית | 2007–2009 |
| דיאן פיינסטיין |  המפלגה הדמוקרטית | קליפורניהקליפורניה קליפורניה | 2009–2015 |
| ריצ'רד בר |  המפלגה הרפובליקנית | קרוליינה הצפוניתקרוליינה הצפונית קרוליינה הצפונית | 2015–2020 |
| מרקו רוביו (בפועל) |  המפלגה הרפובליקנית | פלורידהפלורידה פלורידה | 2020–2021 |
| מארק וורנר |  המפלגה הדמוקרטית | וירג'יניהוירג'יניה וירג'יניה | מאז 2021 |

ראו גם
------

* ועדת המשנה למודיעין ולשירותים החשאיים של הכנסת

קישורים חיצוניים
----------------

ויקישיתוף מדיה וקבצים בנושא **ועדת המודיעין של הסנאט של ארצות הברית** בוויקישיתוף
* אתר האינטרנט הרשמי של ועדת המודיעין של הסנאט של ארצות הברית (באנגלית)

| ועדות הסנאט של ארצות הברית ארצות הבריתארצות הברית |
| --- |
| 

|  |  |
| --- | --- |
| הוועדה לענייני אינדיאנים • ועדת האנרגיה ומשאבי הטבע • ועדת האתיקה • הוועדה לביטחון המולדת ועניינים ממשלתיים • ועדת הבנקאות, השיכון והעניינים האורבניים • ועדת הבריאות, החינוך, העבודה והפנסיונים • הוועדה המיוחדת להזדקנות • ועדת ההקצבות • ועדת החוץ • הוועדה לענייני חיילים משוחררים • ועדת החקלאות, התזונה והיערנות • ועדת הכוחות המזוינים • ועדת הכללים והניהול • ועדת הכספים • ועדת המודיעין • ועדת המסחר, המדע והתחבורה • ועדת המשפט • ועדת הסביבה והעבודות הציבוריות • השדולה לשליטה בינלאומית בסמים הנרקוטיים • ועדת העסקים הקטנים והיזמות • ועדת התקציב | סמל הסנאט האמריקאי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601882205171
* LCCN: n79071244
* NKC: ko20181002658
* Trove: 1046421
* VIAF: 261341246
* WorldCat: lccn-n79071244

 |